Аныҳәатә мшқәа рзы ҳтәылахь иааит 8000 ҩык атуристцәа, абри атәы иҳәеит арадио Sputnik астудиаҟны акурорти атуризмеи рзы аминистр ихаҭыԥуаҩ Асҭамыр Ахба.
Аԥсуа ҵарауаа разгәаҭарақәа, рыҭҵаарақәа рҿы ирацәоуп Анцәахәқәа ирызку аҳәамҭақәа. Ажьыра Анцәахәы ҳәа дыԥхьаӡан Шьашәы, иара зегь реиҳа зылшо ҳәа дрыԥхьаӡон.
Ауаҩы аихала ихы ихьчо, уи ихы иархәаны ихәы ааирыхуа даналага инаркны Ажьыра дамҵаныҳәоит ҳәа агәаанагара сымоуп иҳәеит Sputnik арадиостудиаҟны Гәылрыԥшь араион абыргцәа рхеилак ахантәаҩы Уанка Џьопуа.
Аԥсуаа рзы иԥшьоу аныҳәақәа иреиуоу, адоуҳатә мчы зцу акәны ирыԥхьаӡоит Ажьырныҳәа. Уи ҭаацәацыԥхьаӡа ишазгәарҭоугьы, маҷк аиԥшымзаарақәа амоуп. Џьоукы ианақәшәо, арыцхә 13 ауха иаԥылоит, даҽа шьоукы шәахьеи ԥшьашалеи. Ҭаацәала Ажьира ишамҵаныҳәоуи, насгьы ари аныҳәа иадырҳәало агәыӷрақәеи ртәы дазааҭгылеит Лӡаа ақыҭанхаҩы Беслан Ақаҩба.
Арадио Sputnik Аԥсны апроект "Агәалашәара амҩала".
Жәытәаахыс аԥсуа ҭаацәарақәа иныҟәыргоит аныҳәарақәа. Ажьира аныҳәара, ажьрацәара аныҳәара. Урҭ ирымоуп рхатәы ԥҟарақәа, рхатәы ҵасқәа.